Γ΄ Εθνική ποδοσφαίρου ανδρών 2011-2012

Η **Γ΄ Εθνική Κατηγορία 2011–2012** (γνωστή και ως **Football League 2 [[ΟΠΑΠ]]**) διεξήχθη σε 2 ομίλους με τη συμμετοχή 23 ομάδων (11 ομάδες στον α΄ όμιλο και 12 ομάδες στον β΄ όμιλο). Την άνοδο στη Β΄ Εθνική εξασφάλισαν απευθείας οι πρωταθλητές των 2 ομίλων και ακόμα μία ομάδα έπειτα από τη διαδικασία των play off. Στην Δ΄ Εθνική υποβιβάστηκαν οι 2 τελευταίες ομάδες του κάθε ομίλου και ακόμα μία έπειτα από αγώνα play out.

Το πρωτάθλημα ξεκίνησε στις 27 Νοεμβρίου 2011 με πολύ μεγάλη καθυστέρηση. Επιπλέον το πρωτάθλημα αντιμετώπισε μία προσωρινή διακοπή τον Φεβρουάριο, έπειτα από αποχή που κήρυξαν οι ποδοσφαιριστές διεκδικώντας πλήρη ασφάλιση σε αγώνες και προπόνηση. Μετά από από διακοπή 2 εβδομάδων το πρωτάθλημα ξανάρχισε, αν και δεν είχαν δοθεί ακόμα λύσεις στα προβλήματα. Η κανονική διάρκεια του πρωταθλήματος ολοκληρώθηκε στις 27 Μαΐου 2012.

Πρωταθλητής στον α΄ όμιλο αναδείχθηκε ο Απόλλων Σμύρνης που επέστρεψε στη Β΄ Εθνική έπειτα από 7 χρόνια. Στον β΄ όμιλο λόγω της αναβολής του αγώνα Εθνικός Γαζώρου–Τύρναβος για την προτελευταία αγωνιστική, εξαιτίας επίθεσης που είχε δεχτεί το πούλμαν της ομάδας του Τυρνάβου, μεταβαίνοντας στον Νομό Σερρών, παρέμενε σε εκκρεμότητα η ομάδα που θα καταλάμβανε την 1η θέση. Ο Εθνικός Γαζώρου δικαιώθηκε στα πειθαρχικά δικαιοδοτικά όργανα, κέρδισε τον αγώνα στα χαρτιά με 3–0 και στέφθηκε πρωταθλητής του β΄ ομίλου. Επίσης στον β΄ όμιλο, η Α.Ε.Π. Ηρακλής 1908 αντικατέστησε τη Μ.Α.Ε. Ποντίων Κατερίνης που είχε ξεκινήσει στο πρωτάθλημα, έπειτα από τη συγχώνευση της ομάδας στις 20 Ιανουαρίου 2012 με τον Γ.Σ. Ηρακλής Θεσσαλονίκης.

## Βαθμολογίες
### Α΄ όμιλος

### Β΄ όμιλος

## Αγώνες μπαράζ
### Play off ανόδου
Στα Play off ανόδου συμμετείχαν οι ομάδες που κατέλαβαν τη δεύτερη και την τρίτη θέση στον όμιλό τους. Από τον α΄ όμιλο πήραν μέρος ο Πανηλειακός και η Ζάκυνθος και από τον β΄ όμιλο ο Οικονόμος Τσαριτσάνης και η Νίκη Βόλου. Οι ομάδες ξεκίνησαν με τους εξής βαθμούς:

Την άνοδο εξασφάλισε η Νίκη Βόλου.

### Αγώνας μπαράζ για μία θέση στα Play out
Στον αγώνα μπαράζ για μία θέση στα Play out συμμετείχαν ο Μέγας Αλέξανδρος Ηράκλειας και ο Οδυσσέας Αναγέννησης που ισοβαθμήσαν στη 10η θέση του β΄ ομίλου. Επικράτησε ο Μέγας Αλέξανδρος Ηράκλειας με σκορ 4-1. Ο Οδυσσέας Αναγέννησης υποβιβάστηκε στην Δ΄ Εθνική.

* Σέρρες, Δημοτικό Γήπεδο Σερρών: **[[Μ.Γ.Σ. Μέγας Αλέξανδρος Ηράκλειας|Μέγας Αλέξανδρος Ηράκλειας]]**  - Οδυσσέας Αναγέννησης: 4–1

### Play out υποβιβασμού
Στα Play out υποβιβασμού συμμετέχουν οι ομάδες που κατέλαβαν την 9η θέση του α΄ ομίλου και την 10η θέση του β΄ ομίλου (τρίτες από το τέλος). Αντίπαλοι ήταν η Προοδευτική Νεολαία και ο Μέγας Αλέξανδρος Ηράκλειας. Ο Μέγας Αλέξανδρος Ηράκλειας ηττήθηκε και υποβιβάστηκε στην Δ΄ Εθνική.

* Τρίκαλα, Δημοτικό Στάδιο Τρικάλων: **[[Α.Ο. Προοδευτική Νεολαία (ποδόσφαιρο)|Προοδευτική Νεολαία]]** - Μέγας Αλέξανδρος Ηράκλειας: 1–0

## Σημειώσεις


## Παραπομπές


## Πηγές
* Νίκος Νικολαΐδης, «*Απ' τη Γ΄ Εθνική στο Περιφερειακό (1965-2012)*», Αθήνα 2012 (ψηφιακή έκδοση).
* Ένωση Επαγγελματικού Ποδοσφαίρου Β΄ & Γ΄ Εθνικής Κατηγορίας

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2011-2012